ANNEX_CONVENI ENTRE L’AJUNTAMENT DE MONTMELÓ I L’ASSOCIACIÓ DE FAMILIES D’ALUMNES DE L’ESCOLA BRESSOL MUNICIPAL “LA FIRETA” DE MONTMELÓ, PER LA CONCESSIÓ D’UNA SUBVENCIÓ NOMINATIVA PER A L’ANY 2026

REUNITS

D’una banda, l’Ajuntament de Montmeló, representada pel Sr. Pere Rodríguez Rodríguez, alcalde-president, que actua en nom i representació d’aquest municipi, amb CIF P0813400I i amb domicili a la Plaça de la Vila número 1, de Montmeló (08160).

Està assistit en aquest acte per la Sra. Ruth González Rando, secretària accidental de l’Ajuntament de Montmeló, per tal de donar fe de la signatura del present conveni, i en ús de les facultats que li atribueix l’art. 3 del Reial decret 128/2018, de 16 de març, pel qual es regula el règim jurídic dels funcionaris d’Administració local amb habilitació de caràcter nacional.

I de l’altra, l’Associació de Famílies d’Alumnes de l’Escola Bressol Municipal “La Fireta” de Montmeló, amb NIF G64738388, constituïda en el Registre d’Associacions de la Generalitat de Catalunya amb el número 36123, amb data 13 d’octubre de 2025, i representada per la Sra. Marta Fanés Marginet, amb DNI 47817060Z, com a presidenta i responsable de l’entitat, així com per la Sra. Abril Pérez Ruiz, amb DNI 39478542P, com a secretària de l’entitat, autoritzades per a la signatura d’aquest document en virtut de l’acord adoptat per la junta directiva de l’entitat el dia 13 d’octubre de 2025.

Ambdues parts es reconeixen mútuament la capacitat legal necessària per a obligar-se lliurement i a l’efecte acorden el següent conveni.

ANTECEDENTS

1. L’Ajuntament de Montmeló, en l’exercici de l’autonomia local i d’acord amb el que disposa la Llei orgànica 2/2006, de 3 de maig, d’educació, considera d’interès públic i social fomentar la participació de les famílies en la comunitat educativa i donar suport a les actuacions impulsades per les associacions de famílies d’alumnes de les escoles del municipi, atesa la seva contribució a la cohesió social, la participació ciutadana i el suport educatiu als alumnes del municipi.
1. L’Associació de Famílies d’Alumnes de l’Escola Bressol Municipal “La Fireta” de Montmeló, amb NIF G64738388, és una entitat sense ànim de lucre creada i vinculada estatutàriament a l’Ajuntament de Montmeló mitjançant un conveni de cooperació renovable periòdicament. Els seus objectius son els següents:
1. Donar suport i assistència als membres de l’associació i, en general, als pares i mares d’alumnes, tutors i tutores, professorat i alumnat del centre i els seus òrgans de govern i de participació, en tot allò que fa referència a l’educació dels seus fills i filles i, en general, de tot l’alumnat matriculat al centre.
1. Promoure la participació dels pares i mares en la gestió del centre.
1. Assistir els pares i mares en l’exercici del seu dret a intervenir en el control i la gestió del centre.
1. Promoure la representació i la participació dels pares i mares en els consells escolars dels centres públics i altres òrgans col·legiats.
1. Facilitar la col·laboració del centre en els àmbits social, cultural, econòmic i laboral de l’entorn.
1. Col·laborar en les activitats educatives del centre i cooperar amb el Consell Escolar en l’elaboració de directrius per a la programació d’activitats complementàries, extraescolars o de serveis.
1. Promoure les activitats de formació dels pares i mares, tant des del vessant cultural com de l’específic de responsabilització en l’educació familiar.
1. D’altres que, en el marc de la normativa educativa, els assignin els seus estatuts.
1. Promoure i realitzar tota mena d’activitats fisicoesportives.
1. Intervenir en el control i gestió del centre tot participant en el Consell Escolar i assegurant una adequada gestió dels ajuts que ofereix la societat.
1. Vetllar perquè l’educació en l’escola aconsegueixi el ple desenvolupament de la personalitat mitjançant una formació humana integral i el respecte dels principis democràtics de convivència i als drets i llibertats fonamentals.
1. Promoure, realitzar i vetllar pel bon funcionament de tota mena d’activitats extraescolars, esportives, culturals, lúdiques, artístiques i formatives.
1. Promoure i gestionar, si és procedent, el menjador escolar del centre.

1. El pressupost municipal de l’exercici 2026 preveu expressament una subvenció de caràcter nominatiu a favor de l’Associació de Famílies d’Alumnes de l’Escola Bressol Municipal “La Fireta” de Montmeló, per un import de 1.500€, d’acord amb el que disposa l’article 22.2.a de la Llei 38/2003, general de subvencions.
1. D’acord amb l’art. 28 de la Llei 38/2003 i l’article 65 del Reial decret 887/2006, de 21 de juliol, pel qual s’aprova el seu Reglament, la concessió d’aquesta subvenció nominativa es formalitza mitjançant el corresponent conveni.

ACORDEN

Primer. Objecte del conveni

El present conveni té per objecte regular la col·laboració entre l’Ajuntament de Montmeló i l’Associació de Famílies d’Alumnes de l’Escola Bressol Municipal “La Fireta” de Montmeló, amb la finalitat de donar suport econòmic a les activitats pels alumnes de l’Escola, realitzades durant l’any 2026.

Les accions incloses en el marc d’aquest conveni són:

1. Donar suport i assistència als membres de l’associació i, en general, als pares i mares d’alumnes, tutors i tutores, professorat i alumnat del centre i els seus òrgans de govern i de participació, en tot allò que fa referència a l’educació dels seus fills i filles i, en general, de tot l’alumnat matriculat al centre.
1. Promoure la participació dels pares i mares en la gestió del centre.
1. Assistir els pares i mares en l’exercici del seu dret a intervenir en el control i la gestió del centre.
1. Promoure la representació i la participació dels pares i mares en els consells escolars dels centres públics i altres òrgans col·legiats.
1. Facilitar la col·laboració del centre en els àmbits social, cultural, econòmic i laboral de l’entorn.
1. Col·laborar en les activitats educatives del centre i cooperar amb el Consell Escolar en l’elaboració de directrius per a la programació d’activitats complementàries, extraescolars o de serveis.
1. Promoure les activitats de formació dels pares i mares, tant des del vessant cultural com de l’específic de responsabilització en l’educació familiar.
1. D’altres que, en el marc de la normativa educativa, els assignin els seus estatuts.
1. Promoure i realitzar tota mena d’activitats fisicoesportives.
1. Intervenir en el control i gestió del centre tot participant en el Consell Escolar i assegurant una adequada gestió dels ajuts que ofereix la societat.
1. Vetllar perquè l’educació en l’escola aconsegueixi el ple desenvolupament de la personalitat mitjançant una formació humana integral i el respecte dels principis democràtics de convivència i als drets i llibertats fonamentals.
1. Promoure, realitzar i vetllar pel bon funcionament de tota mena d’activitats extraescolars, esportives, culturals, lúdiques, artístiques i formatives.
1. Promoure i gestionar, si és procedent, el menjador escolar del centre.

Aquest conveni no genera cap vincle laboral entre els membres de l‘Associació de Famílies d’Alumnes de l’Escola Bressol Municipal “La Fireta” de Montmeló.

Segon. Règim jurídic del conveni

Aquest conveni es regeix pels articles 47 a 53 de la Llei 40/2015, d’1 d’octubre, de règim jurídic del sector públic, així com per la Llei 38/2003, de 17 de novembre, general de subvencions, i el Reial decret 887/2006, de 21 de juliol, pel qual s’aprova el Reglament de la Llei general de subvencions.

Tercer. Import de la subvenció i aplicació pressupostària

L’Ajuntament de Montmeló atorga a l’Associació de Famílies d’Alumnes de l’Escola Bressol Municipal “La Fireta” de Montmeló, amb NIF G64738388, una subvenció nominativa per un import màxim de 1.500€, amb càrrec a l’aplicació pressupostària 3210 480005 del pressupost municipal vigent.

La subvenció no podrà superar, en cap cas, el cost total de l’activitat subvencionada.

Quart. Pagament de la subvenció

El pagament de la subvenció es realitzarà en dos pagaments fraccionats. L’entitat beneficiària rebrà el 50% de l’import concedit en el moment de l’atorgament de la subvenció, un cop signat el conveni i complerts els requisits administratius establerts. El 50% restant es farà efectiu un cop presentada i validada la justificació econòmica i tècnica de l’activitat subvencionada, d’acord amb el que estableix aquest conveni.

Cinquè. Obligacions de l’Associació de Famílies d’Alumnes de l’Escola Bressol Municipal “La Fireta” de Montmeló

L’Associació de Famílies d’Alumnes de l’Escola Bressol Municipal “La Fireta” de Montmeló es compromet a dur a terme el que estableixen els següents apartats:
· Dur a terme les activitats i projectes que fonamenten l'atorgament de la subvenció d'acord amb els principis de bona fe i presumpció de legalitat.
· Justificar davant l’Ajuntament de Montmeló el compliment dels requisits i les condicions imposades, així com la realització de l’activitat i el compliment de la finalitat que determina la concessió.
· Sotmetre’s a les actuacions de comprovació i control financer que efectuï la Intervenció de l’Ajuntament de Montmeló i altres òrgans de control competents, aportant tota la informació i documentació que li sigui requerida.
· Comunicar a l’Ajuntament l’obtenció d’altres subvencions, ajuts, ingressos o recursos que financin les activitats subvencionades tan aviat com se'n tingui coneixement i, en tot cas, abans de la justificació de la subvenció.
· Estar al corrent de les obligacions tributàries i amb la Seguretat Social, i no tenir deutes pendents de qualsevol naturalesa amb l’Ajuntament de Montmeló.
· Conservar els documents justificatius de l’aplicació dels fons rebuts, inclosos els documents electrònics, durant un període mínim de 6 anys, comptats des de la finalització del termini de presentació de les justificacions.
· Donar l’adequada publicitat al caràcter públic del finançament de les activitats per part de l’Ajuntament de Montmeló.
· Procedir al reintegrament dels fons percebuts en els casos d'incompliment previstos legalment.

Sisè. Obligacions de l’Ajuntament de Montmeló

L’Ajuntament de Montmeló es compromet a dur a terme el que estableixen els següents apartats:

1. Atorgar a l’Associació de Famílies d’Alumnes de l’Escola Bressol Municipal “La Fireta” de Montmeló, l’aportació econòmica necessària per donar suport econòmic a les activitats pels  alumnes de l’Escola, realitzades durant l’any 2026, per un import de 1.500€.
1. Realitzar el seguiment i control del compliment del conveni.

Setè. Compatibilitat amb altres subvencions
La subvenció atorgada per l’Ajuntament de Montmeló és compatible amb altres subvencions o ajuts públics o privats, sempre que la suma concurrent de tots els ingressos no superin el cost de l’activitat.

L’Associació de Famílies d’Alumnes de l’Escola Bressol Municipal “La Fireta” de Montmeló, es compromet a comunicar a l’Ajuntament de Montmeló l’obtenció d’altres subvencions o ajuts públics que s’hagin concedit per a la mateixa finalitat del present conveni.

Vuitè. Durada del conveni
El present conveni tindrà vigència des de la seva signatura i fins al 31 de desembre de 2026.

Abans de la finalització del termini de vigència, el conveni podrà ser prorrogat de manera expressa, mitjançant acord formal de les parts, sempre que no se superi el límit temporal establert per la normativa vigent.

Novè. Justificació de la subvenció

L’entitat beneficiària haurà de presentar, durant el període de l’1 de gener de 2027 al 28 de febrer de 2027, la documentació justificativa de les despeses realitzades mitjançant la modalitat de compte justificatiu simplificat, d’acord amb el que estableix la normativa de subvencions, mitjançant instància presentada a l’Ajuntament a la qual s’adjunti la documentació justificativa següent:

a) Una memòria d’actuació justificativa del compliment de les condicions imposades en la concessió de la subvenció, amb indicació de les activitats realitzades i dels resultats obtinguts.
b) Una memòria econòmica simplificada justificativa del cost de les activitats realitzades, que contindrà:

· Una relació classificada de despeses i inversions (identificació del creditor, document, import, data d’emissió i de pagament).
· Les factures originals o documents de valor probatori equivalent i, si escau, la documentació acreditativa del pagament.
· Detall d’altres ingressos o subvencions que hagin finançat l’activitat.
· Si escau, els tres pressupostos exigits per l’art. 31.3 de la Llei general de subvencions per a contractes que superin els llindars del contracte menor.

L’Associació de Famílies d’Alumnes de l’Escola Bressol Municipal “La Fireta” de Montmeló se subjecta al règim de requisits, obligacions i forma de justificació previst a la Llei 38/2003, de 17 de novembre, general de subvencions i en el seu Reglament, aprovat pel RD 887/2006, de 21 de juliol, en tot allò que resulti  d’aplicació.

Desè. Actuacions de comprovació i control financer

L’Associació de Famílies d’Alumnes de l’Escola Bressol Municipal “La Fireta” de Montmeló es compromet a sotmetre’s a les actuacions de comprovació i a l’aportació de la informació que es requereixi, respecte de la gestió dels fons subvencionats pugui efectuar l’òrgan concedint, així com a les actuacions de comprovació i control financer que puguin realitzar els òrgans de control competents.

Onzè. Incompliment i reintegrament

L’incompliment total o parcial de les obligacions derivades d’aquest conveni donarà lloc al reintegrament de les quantitats percebudes, en els termes previstos a la Llei 38/2003, general de subvencions.

L’Associació de Famílies d’Alumnes de l’Escola Bressol Municipal “La Fireta” de Montmeló queda obligada a reintegrar els fons amb els corresponents interessos de demora, des del moment del pagament de la subvenció fins a la data en què s’acordi la procedència del reintegrament, en els supòsits d’incompliment dels requisits i obligacions establertes per a la concessió, i en tot cas, en els supòsits regulats en l’art. 37 de la Llei 38/2003, de 17 de novembre, general de subvencions.

Dotzè. Modificació del conveni

Qualsevol modificació del present conveni haurà de formalitzar-se mitjançant acord exprés i per escrit de les parts.

Tretzè. Publicitat i transparència

La subvenció atorgada mitjançant el present conveni serà objecte de publicitat en el Sistema Nacional de Publicitat de Subvencions a través de la Base de Dades Nacional de Subvencions (BDNS). També es publicarà a través del Registre de subvencions i ajuts de Catalunya (RAISC), d’acord amb les previsions del Decret 271/2019, de 23 de desembre, pel qual s'aprova el Reglament del Registre de subvencions i ajuts de Catalunya.

Per altra banda, el conveni serà objecte de publicitat i al Registre de convenis de col·laboració i cooperació de la Generalitat, que s’ha d’integrar en el Portal de la Transparència de l’Ajuntament de Montmeló, d’acord amb l’art. 14 de la Llei 19/2014, de 29 de desembre, de transparència, accés a la informació i bon govern de Catalunya i l’art. 44 del Decret 8/2021, de 9 de febrer, sobre la transparència i el dret d'accés a la informació pública.

I, en prova de conformitat, ambdues parts accepten les estipulacions precedents i signen aquest conveni al lloc i en dia indicats, per duplicat i a un sol efecte.

Per l’Ajuntament de Montmeló                             Per l’entitat 
Pere Rodríguez Rodríguez                                  Marta Fanés Marginet
L’Alcalde,                                                             Presidenta,




Davant meu,                                                       Per l’entitat
Ruth González Rando                                        Abril Pérez Ruiz
Secretària Acctal,	                                               Secretària,													
